**VSE SOBOTE IN NEDELJE**

Ko v soboto dan ugaša in od doma mi gremo,

ženke se grdo držijo, ker jim zopet dolgčas bo.

Vse sobote in nedelje res samevajo doma,

mi pa pojemo, igramo, kar srce in glas nam da.

V ponedeljek smo skesani, marsikaj obljubljamo,

v žepu pa držimo figo, ker spolnilo se ne bo.

Saj nobena ne verjame, kar besede govore,

da bi stari meh nam počil, njih iskrene so želje.

Vse sobote in nedelje naše ženke same so,

a ko vrnemo domov se, žepe nam obrnejo.

Vroč poljub, šepet denarja jim vso jezo ohladi,

a ko teden se obrne, vse se znova ponovi.